La posta eletronica la xe un servizio con cui ogni utente de Internet el pol mandar e ricevar messagi, in maniera simile a come sucede ne la posta normal, solo che la posta eletronica de solito la riva a destinazion entro pochi secondi o minuti. Ghe xe un mucio de siti internet che i offre a la gente servizi de posta eletronica, de solito a gratis. La posta eletronica la laora in sta maniera qua: prima de tuto bisogna iscrivarse a un servizio de e-mail, segliendo un nome utente e na parola-ciave . A sto punto te ghe el to indirizo e-mail, che el xe fato dal nome utente seguìo da la chiociola e da l'indirizo del sito che offre el servizio . Esenpio: . Co sti dati te pol entrar ne la to , dove te vedi tuti i messaggi che la gente la ta mandà e te pol scrivar dei messaggi e inviarli a ci te vol . A la casela postal se pol ndarghe in do maniere: andando diretamente sul sito, o doparando un programma de posta eletronica, che el se colega a la to casela e el te fa vedar i messaggi. Ogni messaggio de posta eletronica, oltre al testo, el ga varie intestazion: le pi inportanti le xe el canpo , dove va scrito l'indirizo del destinatario e el canpo dove se scrive l'argomento del messaggio. I messaggi i pol verghe anca dei , o sia dei file che se vol spedir insieme col messaggio.